CELEX: 32010D0672
Language: bg
Date: 2010-11-05 00:00:00
Title: 2010/672/ЕС: Решение на Комисията от 5 ноември 2010 година за признаване по принцип, че документацията, представена за подробна проверка с оглед на възможното включване на пенфлуфен и флуксапироксад в приложение I към Директива 91/414/ЕИО на Съвета, е пълна (нотифицирано под номер C(2010) 7439)  Текст от значение за ЕИП

6.11.2010   
            
            
               BG
            
            
               Официален вестник на Европейския съюз
            
            
               L 290/51
            
         РЕШЕНИЕ НА КОМИСИЯТА
   от 5 ноември 2010 година
   за признаване по принцип, че документацията, представена за подробна проверка с оглед на възможното включване на пенфлуфен и флуксапироксад в приложение I към Директива 91/414/ЕИО на Съвета, е пълна
   (нотифицирано под номер C(2010) 7439)
   (текст от значение за ЕИП)
   (2010/672/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 3 от нея,
   като има предвид, че:
   
               (1)
            
            
               В Директива 91/414/ЕИО се предвижда изготвянето на списък на Европейския съюз на активни вещества, разрешени за включване в състава на продукти за растителна защита.
            
         
               (2)
            
            
               На 9 декември 2009 г. Bayer CropScience AG представи на органите на Обединеното кралство документация относно активното вещество пенфлуфен със заявление за включването му в приложение I към Директива 91/414/ЕИО.
            
         
               (3)
            
            
               На 11 декември 2009 г. BASF SE представи на органите на Обединеното кралство документация относно активното вещество флуксапироксад със заявление за включването му в приложение I към Директива 91/414/ЕИО.
            
         
               (4)
            
            
               Органите на Обединеното кралство уведомиха Комисията, че въз основа на предварителното разглеждане на документацията за въпросните активни вещества тя изглежда отговаря на изискванията за данни и информация, определени в приложение II към Директива 91/414/ЕИО. Изглежда също така, че представената документация удовлетворява изискванията за данните и информацията, определени в приложение III към Директива 91/414/ЕИО, по отношение на даден продукт за растителна защита, съдържащ разглежданите активни вещества. В съответствие с член 6, параграф 2 от Директива 91/414/ЕИО впоследствие документацията беше изпратена от заявителите до Комисията и до другите държави-членки и бе предоставена на Постоянния комитет по хранителната верига и здравето на животните.
            
         
               (5)
            
            
               С настоящото решение следва официално да се потвърди на равнище Европейски съюз, че по отношение на документацията се счита, че тя принципно удовлетворява изискванията за данните и информацията, посочени в приложение II, и — поне за един продукт за растителна защита, съдържащ разглежданите активни вещества — изискванията, посочени в приложение III към Директива 91/414/ЕИО.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Документацията относно активните вещества, определени в приложението към настоящото решение, предоставена на Комисията и на държавите-членки с цел включването на въпросните активни вещества в приложение I към Директива 91/414/ЕИО, принципно удовлетворява изискванията по отношение на данните и информацията, предвидени в приложение II към посочената директива.
   Документацията удовлетворява също така изискванията по отношение на данните и информацията, предвидени в приложение III към Директива 91/414/ЕИО, относно даден продукт за растителна защита, съдържащ активното вещество, с оглед предложената му употреба.
   Член 2
   Докладващата държава-членка разглежда подробно посочената в член 1 документация и съобщава на Комисията заключенията от своето разглеждане заедно с препоръките по отношение на това дали в приложение I към Директива 91/414/ЕИО да се включат или не активните вещества, посочени в член 1, както и каквито и да било условия за посоченото включване във възможно най-кратък срок, но не по-късно от 31 декември 2011 г.
   Член 3
   Адресати на настоящото решение са държавите-членки.
   
      Съставено в Брюксел на 5 ноември 2010 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 230, 19.8.1991 г., стр. 1.
   
      ПРИЛОЖЕНИЕ
      
         АКТИВНО ВЕЩЕСТВО, ПРЕДМЕТ НА НАСТОЯЩОТО РЕШЕНИЕ
      
      
                  Популярно наименование, идентификационен номер по CIPAC
               
               
                  Заявител
               
               
                  Дата на заявлението
               
               
                  Докладваща държава-членка
               
            
                  Пенфлуфен
                  номер по CIPAC: 826
               
               
                  Bayer CropScience AG
               
               
                  9 декември 2009 г.
               
               
                  UK
               
            
                  Флуксапироксад
                  номер по CIPAC: все още не е определен
               
               
                  BASF SE
               
               
                  11 декември 2009 г.
               
               
                  UK